**Доруобуйатыгар хааччахтаах орто бөлөх о5олоругар**

**Сонор оонньуутун билиһиннэрии дьарыга**

**Ааптара**: Ионова Алина Ионовна. Бүлүү куоратын «Кустук» уһуйаанын иитээччитэ.

**Сыала**: Остуоруйа көмөтүнэн сонору остуолга олорон оонньуурга үөрэтии. Тылга, тарбахха эрчиллиилэр көмөлөрүнэн оҕо тылга дорҕоону сөпкө саҥарарын ситиһии. Тыл сааппааһын байытыы. Сонор ньыкааларын көмөлөрүнэн тарбахтарын былчыҥын сайыннарыы. Хараҕынан холоон көрөн, толкуйдаан, сөптөөх хаамыылары оҥорорго, таба быһаарыыналары буларга үөрэтии. Сонор оонньуутун билбэт оҕоҕо оонньуу быраабылатын билсиһиннэрии, уус-уран тылын байытыы.

Оҕолор бэйэ-бэйэлэрин кытта бодоруһалларын, чиэһинэй, хорсун буоларга салгыы иитии.

**Анала**: 4-5 саастаах оҕолорго.

1. Иитээччи куукула Машаны илдьэ киирэр: - Үтүө күнүнэн оҕолоор! Биһиэхэ Машенька ыалдьыттыыр. Көрсүспүччэ «Мичээрдэ бэлэхтээ» диэн оонньууну оонньуоххайыҥ.

- Чэйиҥ төгүрүччү турдубут, аттыбытыгар турар оҕону кытта илии тутуһабыт уонна мичээрдиибит. Мичээргит миэхэ эргиллэн кэллэҕинэ олус да үөрүөм.

2. Артикуляционнай эрчиллиилэр: ойуулары көрдөрөр (Барыанньа, Чаһыы, Ат туйаҕын тыаһын үтүктүү)

3. Иитээччи «Маша уонна эьэ» остуоруйаттан уруһуйдаммыт сонор хонуутун көрдөрөр.

- Бу ким дьиэтэй? Оҕо эппиэтэ

- Сөп Машенька дьиэтэ. Машенька ханна барар этэй? Тоҕо?

- Ойуурга тоҕо барбытай?

Эһээтиттэн, эбээтиттэн ыйыппыта дуо?

Туох диэбитэй?

- ойуурга барарыгар Машенька тугу таҥныбытый?

Кыра картиналартан сөптөөх таҥаһы, биэдэрэни булаллар.

4. Тарбахчаан оонньуулара:

Машенька ойуурга баран иһэн Чыычааҕы көрсүбүт (ытыстарын бэйэ диэки хардары тутар. Тойон эрбэхтэриттэн иилэн баран атыттарынан сапсынар)

- Чыычаах

- Чыычаах оҕолоро уйаларыгар

-Тигээйи

-Куобах

5. Ойуурга кэлбит. Ойуур иһигэр хонууга отоннор үүммүттэр. (Сонор хонуутун көрдөрөр. Машенька баран испит.

Аптаах хонуу эбит, отоннор эмиэ хаамаллар (Остуолга олорон оонньуу быраабылатын билиһиннэрэр)

Оҕоҕо Машеньканы туттарар. (Отону тутаҕын аайы фишка бэриллэр)

Иитээччи: - Машенька ити курдук отоннообут, сылайбыт.

Физминутка: - Хааман, хааман кэлэрбэр, атахтарым иккилэр

Дайбаан, дайбаан кэлэрбэр Илиилэрим иккилэр,

Отоннору көрөрбөр харахтарым иккилэр,

Тулабын иһиллиирбэр кулгаахтарым иккилэр.

Дьиэрэҥкэйдээн тэбэрбэр бэйэм эрэ.

Онньуу салгыыта.

6. Түмүк: Машенька хас отону хомуйда? фишкабытын ааҕыахха. Чиҥэтэр ыйытыктар. Оҕо ситиһиитин бэлиэтээн хайҕааһын.